《古寺》
宋代·曾由基

残经闲竹几，沦茗供花瓷。
法窟寂无语，禅容晚带饥。
虫萦道子画，蛩响外孙碑。
风定闻疏磬，玄关却自知。

作者简介：曾由基，字朝伯，号兰墅，三山（今福建福州）人。曾仕宦临安，与陈鉴之（刚父）有交。有《兰墅集》、《兰墅续稿》，已佚。陈起收其诗入《江湖后集》。事见集中有关各诗。　曾由基诗，据《江湖后集》等书所录，编为一卷。